ПРОТОКОЛ № 34
Борован,13.03.2020 г.

На 132.03.2020 г. от 12.00 часа в с. Борован, ул. ”Иван Вазов” № 1 се проведе заседание на ОИК Борован.

На заседанието **присъстваха:**

* Яна Тошева Бецинска - Георгиева– председател;
* Даниела Цветанова Ангелова – член;
* Калин Димитров Ценов – член;
* Цветана Иванова Гетовска – член.
* Ивелина Георгиева Найденова – член
* Росица Иванова Трифонова – член
* Цеца Петрова Петрова - член;
* Диана Величкова Абрамова – член
* Галина Павлова Белинска – зам. председател

**Отсъстващи:**

* Силвия Николова Каменова – зам. председател;
* Георги Боянов Ралчев– член;
* Деница Венциславова Божурска – член
* Ани Мариянова Искренова – секретар

Присъстват 9 (девет) членове на комисията.

Налице е необходимия кворум за провеждане на заседание.

Заседанието откри и води председателят на ОИК-Борован госпожа Яна Тошева Бецинска - Георгиева.

Заседанието протече при обявения дневен ред в сайта на комисията:

1. **Постъпило писмо от Общински съвет - Борован**
2. **Разни.**

**По т.1** от дневния ред докладва Яна Бецинска – Председател на ОИК – Боровован:

В Общинска избирателна комисия – Борован с вх. № 286/ 28.02.2020 г. е постъпило писмо от Председателя на Общински съвет – Борован, в което ни уведомява, че във връзка с проведено заседание на 12.02.2020 г. на Постоянната комисия за предотвратяване и установяване на конфликт на интереси към ОбС-Борован, е декларирана несъвместимост по т.4 „Не съм едноличен търговец, съдружник, акционер, член на управителен, надзорен или контролен съвет на търговско дружество, което има сключени договори с общината, в която съм общински съветник, както и с търговски дружества с общинско участие или с общински предприятия“ на лицето Пламен Василев Методиев - общински съветник от МЕСТНА КОАЛИЦИЯ „СЪЮЗ НА ДЕМОКРАТИЧНИТЕ СИЛИ“ (ПП“ЗЕМЕДЕЛСКИ НАРОДЕН СЪЮЗ“, ПП „ДВИЖЕНИЕ ЗА ПРАВА И СВОБОДИ(ДПС), ПП“ЗЕМЕДЕЛСКИ СЪЮЗ „АЛЕКСАНДЪР СТАМБОЛИЙСКИ“, ПП „НАЦИОНАЛНО ДВИЖЕНИЕ ЗА СТАБИЛНОСТ И ВЪЗХОД (НДСВ), ПП“СДС“, ПП“НОВОТО ВРЕМЕ“ И ПП „ВОЛЯ“) в Общински съвет – Борован.

Към писмото са приложени копие от настоящата декларация на лицето, както и Протокол №2 от 12.02.2020 г. на ПККОНПИ и доклад от същата комисия.

В писмото Председателят на ОбС – Борован, моли ОИК – Борован да предприеме нужните действия за освобождаване на Пламен Методиев Василев – общински съветник към Общински съвет Борован.

Видно от представените документи към писмото, комисията не може да установи и докаже твърдяната несъвместимост, декларирана от Пламен Василев, като същото не е от компетентността на ОИК. От извършената проверка в Търговския регистър е видно , че лицето е регистрирано като ЕТ през 2017 г., но що се касае дали съществува несъвместимост е от компетентността на комисията към Общински съвет Борован, която съгласно ЗПКОНПИ е органа, който трябва да извърши проверка.

От представения протокол и доклад на ПККОНПИ, се установява, че такава проверка не е извършена, а е направена и установена несъвместимостта само по декларираното в декларацията.

В чл.30, ал.4 от ЗМСМА са разписани условията, начина и реда за предсрочно прекратяване на пълномощията на общински съветник, а в ЗПКОНПИ са разписани начина и реда за проверка на декларациите и установяване на несъвместимост.

Колеги, на проведеното ни заседание на 02.03.2020 г., ние с протоколно решение , единодушно приехме да се изпратят писма до постоянната комисия към Общински съвет – Борован, респективно на Председателя на Общинския съвет и съответно до г-н Пламен Василев Методиев. С Изх.№ 139/04.03.2020 г. е изпратено писмо по електронната поща на ОбС-Борован, като им указваме в три дневен срок да ни бъде предоставена следната информация, която е нормативно уредена в НОРИПДУКИ, а именно:

1. Приетото решение на Постоянната комисия за предотвратяване и установяване на конфликт на интереси към ОбС-Борован за извършване на проверка на декларациите за съвместимост на основание чл.16, ал.4 от НОРИПДУКИ.

2. Връчено решение на Пламен Василев Методиев на основание чл.16, ал.5 от НОРИПДУКИ.

3. Направено искане за предоставяна на информация, съгласно чл.16, ал.6 от НОРИПДУКИ, на база на което е установена фактическа несъвместимост

4. Събрана информация на Постоянната комисия за предотвратяване и установяване на конфликт на интереси към ОбС-Борован на основание чл.16, ал.8 от НОРИПДУКИ, която да се представи към доклада на същата комисия.

С изх№ 140/04.03.2020 г. е изпратено писмо до г-н Василев, с възможност за представяне на аналогична информация или материали.

С вх.№ 287/05.03.2020 г. са представени следните материали от г-н Василев:

1.писмо с изх.№28/14.02.2020 г. от Председателя на ОбС-Борован, с което уведомява Г-н Василев да си подаде молба за „освобождаване като общински съветник“.

1.писмо с Вх.№ 49/20.02.2020 г. от Пламен Василев Методиев до Председателя на ОбС-Борован, както и на вниманието на ПКПКОНПИ към ОбС-Борован, както и приложена декларация към писмото , която е неразделна част. Писмото и декларацията са представени в оригинал.

Колеги, след изтичане на три дневния срок , който бяхме посочили в писмото до ОбС-Борован, да ни бъде представена допълнителна информация, не постъпи нищо в комисията, и на 10.03.2020 г. с Изх.№141/10.03.2020 г. , входирахме напомнително писмо в ОбС-Борован с техен вх.№59/10.03.2020 г.

Днес 13.03.2020 г., лично от Секретаря на Общината – г-жа Петкова, ни бяха представени следните материали с придружително писмо от Председателя на ОбС-Борован с техен изх.№61/12.03.2020 г., а с наш Вх.№288/13.03.2020 г., а именно:

1.Декларация с вх.№12/30.12.2019 г. от Пламен Василев Методиев

2.Протокол №2/12.02.2020 г. на ПКПКОНПИ

3.Доклад с вх.№44/14.02.2020 г. до Председателя на ОбС-Борован

4.Решение до Пламен Василев Методиев с изх.№28/14.02.2020 г.

5.Писмо с вх.№49/20.02.2020 г. от Пламен Василев Методиев

6.Декларация с вх.№16/20.02.2020 г. от Пламен Василев Методиев

Колеги, всички се запознахме с материалите по преписката и установяваме, че поисканите от нас материали не се представят или не съществуват. Явно , става въпрос за недоразумение в общинския съвет, което не е от нашата компетентност, а се оказва, че ние трябва да вземем решение.

От направената проверка от наша страна в ТР, се установи, че лицето Пламен Василев Методиев е регистриран като ЕТ. Пачито – Пламен Методиев: Предмет на дейност: Производство но закуски и пресни сладкарски изделия, разкриване на ресторанти и заведения за обществено хранене, покупка на стоки или други вещи с цел да ги препродаде в първоначален, преработен или обработен вид; продажба на стоки от собствено производство; покупко-продажба на всякакъв вид стоки, търговско представителство и посредничество; транспортна дейност; складови сделки; лицензионни сделки; стоков контрол; хотелиерски, ресторантьорски, туристически, строително монтажни, както и всяка друга търговска дейност разрешена от закона.

Съгласно НОРИПДУКИ, се води публичен регистър за подадените декларации и съответно за не подадените, видно в сайта на общината, последния публичен регистър на декларациите е за мандат 2015/2019 г. В глава втора от настоящата наредба са разписани правилата за **организация и ред за извършване на проверка на декларациите.** На основание чл.13, ал.7 от НОРИПДУКИ е визирана възможността комисията към ОбС да изисква информация от органите на местното самоуправление и местната информация и други институции, с цел доказване на вписаните и декларирани данни и факти. Видно от това, такава информация за сключени договори не е поискана и същото не е доказано. Чл.13, ал.10 – при установено несъответствие между декларираните факти и информацията, получена от съответните органи, комисията уведомява писмено лицето, подало декларацията, като му указват в какво се състои констатираното несъответствие и му дават 14-дневен срок за отстраняване на не пълноти и грешки в декларираните обстоятелства. От писмото на Председателя на ОбС-Борован с изх.№28/14.02.2020 г., изпратено до Пламен Василев Методиев, не е дадената тази възможност за отстраняване, а му е указано да си подаде молба за освобождаване. С писмо, с вх.№ вх.№49/20.02.2020 г. от Пламен Василев Методиев до ОбС-Борован, приложено е представил нова декларация, в която е отразено, че няма несъвместимост. В писмото г-н Василев поема наказателна отговорност, като пояснява, че е допусната техническа грешка от негова страна при вписване на фактите и потвърждава, че не съществува несъвместимост. Представената оригинална декларация от г-н Василев няма вх.№, а предоставената от ОбС-Борован е с вх.№16/20.02.2020 г. Писмата са идентични. След представените, нови документи не е извършена нова проверка на декларираните обстоятелства.

В писмото с вх.№288/13.03.2020 г. на Председателя на ОбС-Борован, ни обръща внимание – Цитирам:“ **чл.36, ал.4 от ЗПКОНПИ гласи – в случай, че лицето не предприеме действия за отстраняване на несъвместимостта в срока по ал.3, органът по избора или назначаването предприема действия за прекратяване на правоотношението**“. Колеги, явно е изпуснато спазването на всички срокове на закона, което не е от нашата компетентност, но ако трябва да го отбележим, то в чл.36, ал.1 е визирано, че в едномесечен срок от заемането на длъжността се подава декларация за несъвместимост, а разглежданата от нас е подадена на 30.12.2019 г., т.е. повече от едномесечния срок, а затова не го отбелязва председателя на ОбС. В писмото твърди, че подадената нова декларация не е по установения образец, което виждаме, че не е така. Едно към едно са еднакви, с тази разлика, че на старата отгоре в десния ъгъл пише „образец“. В декларацията г-н Василев е разменил имената, т.е. второ име и фамилия, но въпреки всичко председателя е приел декларацията, видно от което той знае имената на общинските си съветници.

Колеги , видно от представените материали, предлагам да не влизаме в задълбочени разследвания , тъй като не е от нашата компетентност. За мен няма доказателства, че ЕТ- Пачито – Пламен Методиев в качеството му на общински съветник има сключени договори с общината или други общински институции, затова предлагам да оставим преписката без уважение. Други предложения има ли.

Цветана Гетовска – колеги, наистина няма основание. Първо искат да го освободим, че кои сме ние да освобождаваме някой. Ние прекратяваме правомощия, а пак казвам в ЗМСМА ясно пише при какви случай се прекратяват предсрочно правомощията на общински съветник. Не ни доказват, че има сключени договори, според мен всичко е въпрос на заяждане.

Калин Ценов – Г-жо Председател, аз не съм съгласен с Вас за оставяне без уважение, тъй като в писмото Г-н Председателя на ОбС-Борован ,моли за „освобождаване“ на Г-н Василев, затова аз предлагам да вземем решение **за ОТКАЗ да прекратим правомощията на общинския съветник.**

Яна Бецинска- колеги други предложения.

Галина Белинска – аз съм съгласна с предложението на г-н Ценов и смятам, че така е редно.

Диана Абрамова – аз също подкрепям това предложение

Яна Бецинска- колеги тогава ви предлагам следния вариант на Решение №144, а именно:

От така подаденото писмо и протокол не става ясно с какъв акт /доклад със заключение или решение/ Постоянната комисия за предотвратяване и установяване на конфликт на интереси към ОбС-Борован е извършила проверката по Декларация за несъвместимост по чл. 35, ал. 1, т. 1 от ЗПКОНПИ, нито относно това, дали Пламен Василев Методиев е уведомен за извършената проверка на комисията, съгласно разпоредбите на ЗПКОНПИ и Наредба за организацията и реда за извършване на проверка на декларациите и за установяване на конфликт на интереси приета с ПМС № 209 от 26.09.2018 г., обн., ДВ, бр. № 81 от 02.10.2018 г.

Съгласно чл. 34. ал. 5, т. 3 (Нова - ДВ, бр. 69 от 1999 г., изм., бр. 69 от 2003 г., бр. 69 от 2006 г., доп., бр. 63 от 2007 г., изм., бр. 7 от 2018 г., в сила от 1.12.2019 г. - бр. 21 от 2018 г.) Общинският съветник не може: да е едноличен търговец, съдружник, акционер, член на управителен, надзорен или контролен съвет на търговско дружество, което има сключени договори с общината, в която е общински съветник, както и с търговски дружества с общинско участие или с общински предприятия.

В конкретния случай няма доказан сключен договор между лицето Пламен Василев Методиев в качеството му на ЕТ и кмета на община Борован.

С оглед на гореизложеното и на основание чл. 87, ал. 1, т. 1 от Изборния кодекс във вр с чл. 34, ал. 5, т. 3 от ЗМСМА и чл. 36, ал. 3 от ЗПКОНПИ и Решение № 1685-МИ от 20.11.2019г на ЦИК, Общинска избирателна комисия – Борован,

Р Е Ш И:

ОТКАЗВА ДА ПРЕКРАТИ ПРЕДСРОЧНО ПЪЛНОМОЩИЯТА на Пламен Василев Методиев избран за общински съветник и отхвърля искането с вх. № 286/ 28.02.2020 г. От Петър Станев – Председател а Общински съвет – Борован за предсрочно прекратяване на пълномощията на общински съветник – Пламен Василев Методиев;

Не постъпиха други предложения за изменение или допълване на проекта за протоколното решение и същият беше подложен на гласуване.

**Гласували: 9**

**За – 9**

* Яна Тошева Бецинска - Георгиева– председател;
* Галина Павлова Белинска – зам.председател
* Даниела Цветанова Ангелова - член
* Калин Димитров Ценов – член;
* Цветана Иванова Гетовска – член.
* Ивелина Георгиева Найденова – член
* Росица Иванова Трифонова – член
* Диана Величкова Абрамова-член
* Цеца Петрова Петрова - член

**Против – 0.**

**По т.2 от дневния ред**

Колеги запознавам Ви с постъпилата кореспонденция.

**Поради липса на други въпроси за обсъждане, заседанието беше закрито.**

**Заседанието приключи в 14.00 ч.**

ПРЕДСЕДАТЕЛ: ЗА СЕКРЕТАР:

Яна Бецинска Даниела Ангелова